নবীগঞ্জ প্রতিনিধি ॥ নবীগঞ্জের সরকারী জলমহাল জংলা বিল ইজারা এনে বিপাকে পড়েছেন হাজী জামাল উদ্দিন নামের এক ব্যক্তি। তিনি উপজেলার দূলর্ভপুর গ্রামের বাসিন্দা। ফলে জামাল উদ্দিন চরম নিরাপত্তাহীনতায় ভোগছেন বলে অভিযোগ করেছেন। এ ঘটনায় গতকাল শনিবার স্থানীয় দূর্লভপুর এলাকায় এলাকাবাসীর এক মতবিনিময় সভা অনুষ্টিত হয়েছে। গ্রামের বিশিষ্ট মুরুব্বী দেওয়ান মোশাহিদ আহমদ চৌধুরীর সভাপতিত্বে অনুষ্টিত সভায় বক্তব্য রাখেন আবু তাহির, আবু ইউছুপ চৌধুরী, মীর সমছির মিয়া, প্রাক্তন মেম্বার জিতু মিয়া প্রমূখ। উক্ত সভায় এলাকাবাসী দীর্ঘদিন ধরে জবর দখলে থাকা সরকারী বিল ইজারা আনায় সরকারের প্রতি কৃতজ্ঞতা প্রকাশ করেন। এ সময় ইজারাদার জামাল উদ্দিন প্রভাবশালীদের কবল থেকে রক্ষা করার জন্য সহযোগিতা দাবী করেন। স্থানীয় সুত্রে জানা যায়, নবীগঞ্জ উপজেলার হৈবতপুর মৌজার জেএলনং ১৩৭ ...